קול העולם הוא סינגל שהוקלט על ידי הזמרת הישראלית מרגלית צנעני ביחד עם זהבה בן. השיר יצא לאור ב-3 באוגוסט 2013, תחת חסותן של חברות התקליטים "ביג בוס רקורדס", "אריק לוי הפקות" ו-"אבי גואטה הפקות בע"מ".
עם יציאתו נכנס השיר אל המקום ה-1 במדיה פורסט, וה-14 במצעד של רשת ג'.
השיר נכתב על ידי צ'ולי זכאי ואלי קשת והולחן והופק על ידי שי ראובני. בשיר ישנם שני אזכורים ללהיטי עבר של שתי הזמרות. האחד "נערי שובה אלי" והשני "טיפת מזל". השיר הוא שיר בסגנון הים-תיכוני, בדומה לשאר השירים שהוציא הצמד בהמשך.
יוסי חרסונסקי סקר את השיר, והעניק לו ציון של שניים וחצי כוכבי זהב מתוך חמישה.
ב-3 בספטמבר 2013, חודש בדיוק לאחר צאתו של השיר, פורסם הרמיקס הרשמי של השיר, אותו עשה בנה של מרגלית צנעני, אסף לביא צנעני. את הרמיקס העלתה צנעני לערוץ היוטיוב שלה.
בעטיפת הרמיקס כמו גם בעטיפת הסינגל, נראות השתיים יחדיו.
טרם הוציאה את הוידאו קליפ המלא של השיר, העלתה מרגלית צנעני לערוץ היוטיוב שלה אודיו של השיר, המציג את עטיפתו של הסינגל. האודיו זכה להצלחה מתונה וצבר למעלה מ-150 אלף צפיות בסך הכל.
ב-19 באוגוסט 2013, פורסם הקליפ הרשמי של השיר, המציג את השתיים בתוך אולפן הקלטות.
^ "מצעד ההשמעות: מרגול וזהבה בן, מאיה בוסקילה, יובל דיין, אייל גולן". mako. 15 באוגוסט 2013. בדיקה אחרונה ב-27 באוגוסט 2018.
^ "מרגול וזהבה בן - קול העולם, סינגלים חדשים, שירים חדשים, מרגול וזהבה, מוסיקה יש". יוסמיוסיק (בעברית). 4 באוגוסט 2013. בדיקה אחרונה ב-29 באוגוסט 2018.
אוחזר מתוך "https://he.wikipedia.org/w/index.php?title=קול_העולם&oldid=26299170"
דף זה נערך לאחרונה ב־16:20, 14 בספטמבר 2019.